
Budapest Főváros XIV. Kerület Zugló
Alpolgármestere
Szám: 123- 302 /2020.
Nyilvános ülésen tárgyalandó!  

Napirend száma: ……………….
Gazdasági Bizottság 
2020.               ülésére
Tisztelt Bizottság!

Tárgy:

Támogatási szerződés elszámolási határidejének 4 hónappal történő meghosszabbítása 
(Budapest XIV. kerület, Jurisich Miklós u. 24-26. (32377/2 hrsz.)
I. Előzmények

Budapest Főváros XIV. Kerület Zugló Önkormányzata (a továbbiakban: önkormányzat) Képviselő-testületének 558 – 559/2014. (VI. 19.) határozata alapján, az önkormányzat Képviselő-testületének Tulajdonosi Bizottsága (a továbbiakban: Tulajdonosi Bizottság) pályázatot írt ki, a Budapest XIV. kerület közigazgatási területén épült, legalább 3 lakásos társasházak és lakásszövetkezeti épületek részére felújítási célú, vissza nem térítendő támogatásra. A pályázaton a társasház is indult. 
Budapest Főváros XIV. Kerület Zugló Önkormányzata 2018 évi költségvetésről szóló 43/2017 (XII.22.) Önkormányzati rendelet 53. sora a Társasházak és szövetkezeti Házak felújítási támogatása vissza nem térítendő támogatása címen 300 000 000 Ft biztosított.

A pályázat lebonyolítójaként közreműködő Zuglói Városgazdálkodási Közszolgáltató Zrt. (a továbbiakban: ZVK Zrt.) SZOLG/117-3/2018. iktatószámú levelében értesítette a 1145 Budapest, Jurisich Miklós u. 24-26. társasházat a támogatási szerződés megkötésének lehetőségéről. (2. melléklet)
A társasház 2019. április 12-én támogatási szerződést kötött a Budapest Főváros XIV. Kerület Zugló Önkormányzatával tető felújítási munkákra 3.757.000,- Ft támogatási összegre. A támogatási szerződés 2.4 pontja értelmében a „kivitelezést legkésőbb e szerződés aláírását követő egy éven belül köteles befejezni” (3. melléklet). 
Nyáry Ildikó közös képviselő 2020. május 26-án e-mailen érkezett kérelemmel fordult a ZVK Zrt.-hez, melyben leírja, hogy az építési rendelkezések változása miatt az árajánlat elfogadását követően változtatni kellett a műszaki tartalmon, mely a költségeket jelentősen megnövelte (bruttó 23.971.885 Ft). A társasház tulajdonosai a 2019. évi elszámoló közgyűlésen úgy döntöttek, hogy önrészként az időközben lejárt OTP Lakástakarékpénztári szerződés felhasználásával indulnak a 2019-ben meghirdetett társasházi pályázaton, ugyanezen munkák kivitelezésére. Sajnos a társasház a 2019-es pályázaton nem nyert támogatást. A kialakult járványügyi veszélyhelyzet miatt azonban közgyűlést nem tudtak tartani. 
Fentiek alapján az elszámolási dokumentáció benyújtását a társasház nem tudta határidőre 2020. április 12-ig teljesíteni, ezért a társasház kéri a támogatási szerződés elszámolási határidejének 4 hónappal történő meghosszabbítását. (4. melléklet)
II. Vélemények

1143 Budapest, Jurisich Miklós u. 24-26. Társasház a támogatási szerződést 2019. április 12-én megkötötte. 
A támogatási szerződés 2.5. pontja lehetőséget ad a határidő meghosszabbítására, miszerint: „A Támogatott a Tulajdonosi Bizottságnak címzett és a Közreműködőhöz, a határidő lejárata előtt legalább 30 naptári nappal benyújtott kérelmére a Tulajdonosi Bizottság a kivitelezés határidejét legfeljebb egy alkalommal, négy hónappal meghosszabbíthatja”. A kérelem ugyan határidőn túl érkezett a ZVK Zrt-hez, az abban említett körülmények azonban valószínűsítik, hogy a késedelem a Társasháznak fel nem róható okoknak tudható be, ezért javaslom, hogy a T. Gazdasági Bizottság méltányosságból járuljon hozzá az elszámolási határidő 2020. augusztus 12-ig történő meghosszabbításához. 
A Jogi Osztály véleménye: Az előterjesztésben közölt adatok, egyéb információk alapján az előterjesztéshez észrevételt nem tesz. 
III. Döntési javaslat 

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 1. számú mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. tv. 47. § (1)-(2) bekezdései alapján egyszerű szótöbbség szükséges.

Budapest, 2020. június    .








Hajdu Flórián









alpolgármester
Mellékletek felsorolása: 

1. melléklet: határozati javaslat

2. melléklet: értesítés szerződéskötés lehetőségéről 

3. melléklet: támogatási szerződés

4. melléklet: kérelem határidő meghosszabbítására

A mellékletek a www.govcenter.hu felületen elérhetők. 

Előterjesztést készítette: 

Zuglói Városgazdálkodási és Közszolgáltató Zrt.
Jogi Csoport
Ecker Imre
1. melléklet 123-       /2020. előterjesztéshez

Határozati javaslat 

Budapest Főváros XIV. Kerület Zugló Önkormányzat Képviselő-testülete
...../2020. (
) önkormányzati határozata
Támogatási szerződés elszámolási határidejének 4 hónappal történő meghosszabbításáról
(Budapest XIV. kerület, Jurisich Miklós u. 24-26. (32377/2 hrsz.)
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:

1. Budapest Főváros XIV. Kerület Zugló Önkormányzat Képviselő-testülete jogkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre  és a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Gazdasági Bizottság hatáskörét visszavonja és úgy dönt, hogy a Budapest XIV. kerület területén épült legalább 3 lakásos társasházak és lakásszövetkezeti épületeknek nyújtható, vissza nem térítendő felújítási támogatási pályázat keretében a 1143 Budapest, Jurisich Miklós u. 24-26.  társasházzal kötött támogatási szerződés elszámolási határideje 2020. április 12-ről 2020. augusztus 12-re módosuljon. 

Felkéri a ZVK ZRT- t, a pályázó értesítésére.
Határidő: 2020. június 25.
Felelős:     Baracskai Gábor vezérigazgató - ZVK ZRT

